1-сыныпқа қабылдануға 250 мыңға жуық өтініш түсті
DATE: 10:35, 15 Маусым 2023 | GMT +5
TITLE: 1-сыныпқа қабылдануға 250 мыңға жуық өтініш түсті
URL: https://kaz.inform.kz/news/1-synypka-kabyldanuga-250-mynga-zhuyk-otinish-tusti_a4079101/
META: DATE: 10:35, 15 Маусым 2023 | GMT +5
TOTAL WORDS: 137
AUTHOR(S):
TEXT: Бүгінде 1-сыныпқа қабылдауға 249 737 өтініш түскен. Оның ішінде балалардың 70% - ға жуығы мемлекеттік тілде оқуды таңдады. «Құжаттарды қабылдау штаттық режимде жүргізіліп жатыр. атааналар белсенді. Биылғы бірінші сыныпқа қабылданушылар арасында мемлекеттік тілде оқығысы келетіндер көп. Қазақ тілінде оқытатын сыныптарға қабылдау бойынша Қызылорда, Маңғыстау, Ұлытау, Түркістан және Жамбыл облыстары ең жоғары көрсеткішпен алда тұр», – деді комитет төрағасының орынбасары Жомарт Қарамбаев. Қазір бірінші сыныпқа қабылдау бойынша өтінімдердің жоғары көрсеткіштері Қызылорда, Ұлытау, Шығыс Қазақстан, Маңғыстау Түркістан облыстарында байқалады. Азаматтарға ыңғайлы болу үшін құжаттарды қабылдау мемлекеттік қызметі толығымен автоматтандырылған. 1-сыныпқа қабылдау Еgov. kz электронды үкімет вебпорталы арқылы жүзеге асырылады. Бірінші сыныпқа балалар 6 жастан бастап ата-анасының немесе баланың заңды өкілінің өтініші негізінде қабылданады. Сондай-ақ денсаулық жағдайы туралы құжаттар және 3х4 өлшемді 2 фотосурет қоса беріледі. Алдын ала болжам бойынша, жаңа оқу жылында 410 мыңнан астам бала бірінші сыныпқа барады
